«Chelsi»ni mavsumlar oralig‘ida 11 futbolchi tark etishi mumkin. London klubidan Jon Terri va darvozabon Asmir Begovich aniq ketadi (u «Bornmut» bilan shartnoma tuzib ulgurgan). The Telegraph xabariga ko‘ra, Nemanya Matich, Fransesk Fabregas, Mishi Batshuayi, Natan Ake, Kurt Zum, Ruben Loftus-Chik, Kenedi va Ola Aynning «Chelsi»dagi kelajagi so‘roq ostida qolmoqda. Bundan avvalroq, «ko‘klar» jamoasi safidan hujumchi Diyego Kosta ham ketishi mumkinligi haqida xabarlar tarqalgandi.